No 2 Avignon | LekkeSlaap
Vanaf R1 450 R1 305 per nag(plek vir 6)
No 2 Avignon is 'n lieflike selfsorgwoonstel net 200 m van die strand af.
Dié woonstel is op die grondvloer en bestaan uit 3 slaapkamers, 'n en suite-badkamer, 'n gedeelde badkamer, kombuis, en 'n oopplan-woonkamer wat oopmaak op 'n patio met 'n uitsig oor die tuin. Twee van die slaapkamers het koningingrootte-beddens en daar is 2 enkelbeddens in die derde slaapkamer. Die en suite-badkamer het 'n stort en die ander badkamer het 'n bad en stort. Die kombuis is toegerus met 'n stoof en oond, yskas-vrieskas, en 'n wasmasjien. Gaste kan hul etes by die eetkamertafel nuttig. Die woonkamer het 'n TV met 'n DStv-koppelpunt vir gaste wat hul eie dekodeerders saambring (nie geskik vir Explora-dekodeerders nie). Daar is ook OpenView HD satelliet-TV. En die patio het 'n gasbraaier.
Die eenheid word twee maal per week skoongemaak deur Ivy, die kompleks se skoonmaker. Gaste wat 'n meer gereelde skoonmaakdiens verlang en wat die skottelgoed en die beddens by die diens wil insluit, is welkom om dit te reël (teen ekstra koste). Onderdakparkeerplek is beskikbaar vir 1 voertuig en daar is ekstra parkeerplek in die kompleks.
Heelwat doendinge is in die omgewing beskikbaar: pretdraf elke Saterdag by St Michaels-strand, die Stephward-landgoed Eksotiese Kwekery, The Wild Slide, Wild 5 Adventures by Oribi-kloof, en Uvongo se vlooimark. No 2 Avignon is ook lekker naby verskeie restaurante.